Presidenttiehdokas Paavo Väyrynen jäi politiikan yksinäiseksi – takana on loistava menneisyys

Politiikan ikivihreä Paavo Väyrynen ihastuttaa ja vihastuttaa mutta ei jätä kylmäksi. Väyrysen välit entiseen sydänpuolueeseen keskustaan ovat täysin poikki, mutta kokonaisuudesta Väyrynen sanoo olevansa silti ylpeä: siitä, että on ”lappilaisen pienviljelijän poikana päässyt aika vahvasti vaikuttamaan Suomen kehitykseen”.

Pitäkää varanne: jo neljättä kertaa presidentiksi pyrkivää Paavo Väyrystä tuskin nähdään ehdokkaana viimeistä kertaa.

Väyrynen on pitkäikäistä sukua. Isä eli 101-vuotiaaksi ja setä 95-vuotiaaksi. Hän on vimmainen vaikuttamaan eikä nujerru syvimmänkään tappion jälkeen.